Lazarus Ercker von Schreckenfels

Lazarus Ercker, ekde 1586 plennome Lazarus Ercker von Schreckenfels (n. en 1528 en Annaberg, Saksio, Sankta Romia Imperio, m. en 1594 en Prago, Bohemio, Sankta Romia Imperio) estis germana fandisto, monerfaristo, metalurgiisto kaj protektato de la imperiestro Rudolfo la 2-a al kiu li servis dum preskaŭ tridek jaroj. Li ankaŭ aktivis kiel privata kuracisto de Aŭgusto, elektisto el Saksio.

 Biografio 
Li apartenis al familio de minentreprenistoj kaj en 1547-48 li studis matematikon kaj natursciencojn en la Universitato de Wittenberg. Lia fokuso en la studoj kaj lia familia tradicio kondukis lin al la praktikaj aplikadoj en lia vivo. Komence li laboris en la naskiĝa Saksio, kiel inspektoro en la Elektista Kortego de Dresdeno. Tie lia ĉefa tasko estis analizi ercojn el la mindistriktoj de Annaberg, Frajburgo kaj Schneebeerg. En 1567, li translokiĝis al Bohemio, ĉefe pro la malamo inter la minado-fakuloj. Lia unua rifuĝejo estis la urbo Jáchymov, kie loĝis sia bofrato Paul Uthmann (1530-1601), kaj tie li edziĝis al Zuzana Erckerová (1540-1600).

La elĉerpiĝo de la pli riĉaj mineralaj deponejoj kaj la transigo al la minado de polimetalaj ercoj kun malpli alta arĝento-enhavo kondukis lin al decido pri solvo de la problemo kaj pliigi la ekspluatadon de la ercoj. Pro tiu kialo li estis vokata serve de la ĉeĥa reĝo kaj en marto 1568 li estis indikita kiel kontrolisto de la minejoj en Kutná Hora.

En 1570 li iĝis membro de la Ĉeĥa Ĉambro, kiu zorgis pri la financa administrado en la Bohema reĝlando. Ĝi ekzistis inter 1527 kaj la nova administracia reformo en 1745. En 1577 li estis la plej alta reprezentanto pri minado en la tuta Ĉeĥa reĝlando. Li provis plenumi gravajn reformojn en la kampo de la minado-negocoj kaj teknologio pri procezado kaj sekureco, sed ne ĉiuj bonsukcese.

En 1583, li ankaŭ ricevis la postenon kiel Direktoro de la Monfarejo, en Prago, kaj en 1590 oni eĉ konsideris lian nomumon kiel Plejalta Direktoro de la Monfarejo, unu el la plej gravaj funkcioj en la ŝtata administrado. En 1586, Rudolfo la 2-a donis al li nobelan titolon kiel paroReĝo-paro estas altstara posteno de homo kiu defendas la reĝlandon kune kun la plej alta administranto de la lando. de la Bohemio. Li eĉ ricevis ŝildon dividitan en tri kampoj - konsistantan je unu duobla lilio en la dekstra flanko kaj kvinpetala rozo en la maldekstra, kaj unu kunaĵo je moneroj en la supro kie sidas du pilkoj kiel tenilo. Komence de la 1590-jaroj, en la 16-a jarcento, Lazarus Ercker estis en la pinaklo de siaj fortoj. Inter 1593 kaj 1594 li subite malsaniĝis kaj mortis. Post lia morto kaj la 20-a de septembro 1600, la estrado de la Minfarejo de Prago estis direktita de lia vidvino Zuzana Erckerová.Europeana

 Verkaro 
 Beschreibung allerfürnemisten Mineralischen Ertzt, unnd Bergwercks arten, wie dieselbigen, unnd eine jede insonderheit, der Natur und Eigenschafft nach, auff alle Metale Probirt, ("Traktaĵo pri Ercoj kaj Eksperimentoj") Prago 1574, unua eldono
 Aula subterranea, domina donimantium, subdita subditorum. Das ist: Untererdische Hofhaltung..., Frankfurto ĉe Majno 1573 (unua eldono)
 Het proefboek of deszelfs verhandeling over de mineralen en metaalen 1745
 Das kleine Probierbuch von 1556: Vom Rammelsberge, und dessen Bergwerk, ein kurzer Bericht von 1565. Das Münzbuch von 1563
 Fleta minor, eldonita de John Pettus 1683
 Das Kleine Probierbuch, ("Libro de monerfabrikado") 1556, dediĉita al la elektisto Aŭgusto el Saksio.Openness, Secrecy, Authorship: Technical Arts and the Culture of Knowledge ...
 Instrumentenbuch ("Libro de la instrumentoj")Openness, Secrecy, Authorship: Technical Arts and the Culture of Knowledge ...
 Beschreibung, Allerfürnemisten Mineralischen Ertzt vnnd Bergwercksarten 1629

 Literaturo 
 Deutsche Biographie
 Personensuche
 Allgemeine Deutsche Biographie
 Virtual International Authority File
 Openness, Secrecy, Authorship: Technical Arts and the Culture of Knowledge ...
 Technology and engineering
 Lazarus Ercker (1528/30-1594)

 Referencoj 

 Vidu ankaŭ 
 Henriko-Julio (1564-1613)

Kategorio:Metalurgoj
Kategorio:Ĉeĥaj ekspluatistoj
Kategorio:Ĉeĥaj ministoj
Kategorio:Ĉeĥaj fandistoj
Kategorio:Ĉeĥaj sciencistoj
Kategorio:Universitato de Wittenberg